section_heading: Skladba i popularnost pjesme
paragraph_text: Iako su pri početku svoje uspješne karijere Bee Geesi bili rock sastav u stilu Beatlesa i tako dominirali na sceni u 60-tima, s vremenom se njihova popularnost se smanjivala. Dolaskom 70-tih sastav je doživio promjene u postavi tako da su ovaj put ostali članovi koji se svi prezivaju Gibb i od početnih 5 članova spali su na samo 3. Pjesme se više nisu prodavale i Bee Gees su bili u kolotečini. Drastične promjene u stilu sredinom 70-tih su ih ponovo doveli na vrh glazbenih ljestvica i ovaj put im je popularnost bila dvostruka u odnosu na 60-te. Razlog tomu je bila disco glazba. U SAD-u je u kasnim 70-tima disco bio na vrhuncu i kada je film Groznica subotnje večeri izašao i zajedno s njim soundtrack istog imena Bee Gees su postali popularniji no ikad. Stayin' Alive je postala najpoznatija pjesma tog doba, a hitovi koji su uslijedili „Night Fever“ i „How Deep Is Your Love“ su samo slijedili zadan pravac na vrhove ljestvica. Tako su Bee Gees imali 3 broja 1 u godini 1978.